ที่บอกว่า nabe zo คือชาบูระดับพรีเมี่ยมนั้น ... เพราะเขาพรีเมี่ยมจริงๆ ทั้งรสชาติ คุณภาพอาหาร บรรยากาศ และที่สำคัญคือการบริการ ... ร้านนี้เป็นร้านเครือเดียวกับ momo นะคร้า แต่ในความรู้สึกเรา เราประทับใจอันนี้มากกว่า :)

ที่นี่เขาจะสั่งแบบเป็นคอร์สหรือเซ็ตนั่นละจ้า มีให้เลือก หมู เนื้อ และขาปู ... คอร์สหมูจะราคา 650 บาท ส่วนคอร์สเนื้อมีหลายราคา และคอร์สขาปูสองพันกว่าจ้า 

วันนี้เราเลือกคอร์สหมู ... ใน 1 คอร์ส เริ่มต้นจะมี appetizer ให้ แต่ละวันไม่เหมือนกัน อร่อยดีอ่า 

ส่วนในส่วนของชาบูนั้น ก็จะมีหมูให้ 1 ถาด ผักและเห็ดสด 20 ชนิดไม่อั้น ซึ่งพนักงานจะคอยยกถาดผักและเห็ดมาถามที่โต๊ะ ว่าจะรับเพิ่มหรือไม่ ใส่ใจ ถามตลอดเวลาเห็นของบนโต๊ะหมด ไม่ต้องรอให้เราเรียก ... ตอนแรก พนักงานจะคอยลวกหมูให้ด้วยซ้ำ แต่เราเกร็งๆ ทานไม่สะดวกเวลามีคนอื่นอยู่ เลยขอทำเองดีกว่า :)

และพอทานอิ่ม ก็จะมีให้เลือกระหว่าง ข้าวต้มหรืออุด้งจ้า 1 หม้อ เลือกได้ 1 อย่าง  เราเลือกอุด้งจ้า ถึงแม้จะอิ่มมาก แต่มันก็อร่อยอ่า เลยกินหมด เส้นเหนียวนุ่มจริงๆ

ปิดท้ายที่ของหวาน มีให้เลือก 3 อย่าง ... ของหวานที่นี่ยังไม่ค่อยประทับใจ มันหวานไปอ่า

โดยรวม ประทับใจมากๆค่ะ ^^